
 ZAPISNIK
15. sjednice Vijeća Mjesnog odbora Poljanice,
održane 24. kolovoza 2026.
u objektu mjesne  samouprave Poljanice, Dubrava 203,
s početkom u 19,00 sati

NAZOČNI ČLANOVI VIJEĆA: Ingrid Grgić, Marija Orešić, Zoran Grgić, Petar Vranjković, Ladislav Plantić, Denis Marković i Filip Marinović

Predsjedava: Petar Vranjković, predsjednik Vijeća.

Predsjednik konstatira da je nazočno  7 od ukupno 7  članova Vijeća, što znači da Vijeće može pravovaljano odlučivati te otvara 15. sjednicu Vijeća Mjesnog odbora.
Predsjednik daje na verifikaciju zapisnik 14. sjednice.
[bookmark: _Hlk183365156]	Vijeće jednoglasno prihvaća tekst zapisnika 14. sjednice Vijeća održane dana 6. srpnja 2026.
Na prijedlog predsjednika, Vijeće jednoglasno prihvaća i utvrđuje

DNEVNI RED

1. [bookmark: _Hlk135478021][bookmark: _Hlk238545831][bookmark: _Hlk238545971] Zaključak o zahtjevima za redovno korištenje prostora mjesne samouprave, Dubrava 203 – donošenje zaključka;
1. Zaključak o prijedlogu za izgradnju dječjeg igrališta na k.č. 4582/18, k.o. Dubrava – donošenje zaključka;
1. [bookmark: _Hlk238546507]Zaključak o prijedlogu za izmještanje klupe u ulici Klin – donošenje zaključka;
1. Zaključak o prijedlogu lokacija za sadnju stabala – donošenje zaključka;
1. Pitanja, prijedlozi i obavijesti.

[bookmark: _Hlk177207557][bookmark: _Hlk177376089][bookmark: _Hlk117497956]Ad. 1. Zaključak o zahtjevima za redovno korištenje prostora mjesne samouprave, Dubrava 203 – donošenje zaključka;
Vijeće jednoglasno donosi

ZAKLJUČAK
o redovnom korištenju prostora

1. Vijeće je razmotrilo zaprimljene prijave za redovno korištenje prostora Mjesnog odbora Poljanice, Dubrava 203.

2. Vijeće odobrava redovno korištenje prostora u razdoblju od 01. rujna 2026. do 31. kolovoza 2027., bez naknade:

· SRD Frik, dvorana, svaki ponedjeljak i srijeda od 20.00 do 22.00 sata
· Udruga umirovljenika Zagrebačka Dubrava, dvorana, svaka srijeda od 16.00 do 19.00 sati i svaka treća nedjelja u mjesecu od 18.00 do 21.00 sat
· Možemo!-politička platforma, dvorana, svaki treći četvrtak u mjesecu od 20.00 do 22.00 sata
· Dom za starije osobe Dubrava-Zagreb, dvorana, svaki ponedjeljak od 10,00 do 13,00 sati, svaki utorak od 9,00 do 10,00 sati i svaki četvrtak od 9,00 do 11,00 sati
· Umjetnička likovna organizacija Likovni klub Paleta, dvorana, svaki utorak od 19.00 do 21.00 sat
· KUD Valentinovo, dvorana, svaki utorak od 17.00 do 19.00 sati,  svaki četvrtak od 17.00 do 20.00 sati 

3. Vijeće djelomično odobrava redovno korištenje prostora u razdoblju 01. rujna 2026. do 31. kolovoza 2027., bez naknade:

· Hrvatska demokratska zajednica, dvorana, drugi i četvrti petak u mjesecu od 19.00 do 21.00 sat (termin promijenjen usmenim dogovorom s predstavnikom stranke)
· Centar kreativnog plesa, dvorana, svaka srijeda od 9.00 do 11.00 sati, svaki petak od 10.00 do 12.00 sati (zatraženi termin četvrtkom od 20,00 do 22,00 sata zbog zauzetosti, nije odobren)
· Socijaldemokratska partija, dvorana, prvi i treći petak u mjesecu od 17.00 do 19.00 sati (uz usmeni dogovor sa predstavnikom stranke promijenjen je termin korištenja zbog zauzetosti) 

4. Vijeće odbija sljedeće prijave za redovno korištenje prostora:

· AI, dvorana, utorak od 19.00 do 22.00 i četvrtak od 19.00 do 22.00 sata; (u objektu mjesne samouprave već egzistira više udruga sličnog (plesnog) sadržaja, pa zahtjev nije odobren)
· Univerzalni život, dvorana, subota od 18.00 do 21.00 sat, (termini vikendom se odobravaju korisnicima koji plaćaju naknadu za korištenje prostora).  
· Urbana mladež, dvorana, ponedjeljak i srijeda od 19.00 do 22.00 sata, (obzirom na zauzetost termina, i činjenicu da u objektu već postoji više udruga sličnog sadržaja (ples), zahtjev nije odobren)
· Makedonsko društvo za kulturu, umjetnost i edukaciju Blaže Koneski-Zagreb, dvorana, svaka subota od 17.00 do 19.00 sati i svaki petak od 19.00 do 21.00 sat (termini vikendom se odobravaju korisnicima koji plaćaju naknadu za korištenje prostora).  

5. Ovaj zaključak bit će dostavljen Gradskom uredu za mjesnu samoupravu, promet, komunalne poslove, civilnu zaštitu i sigurnost.

[bookmark: _Hlk173729755]Ad. 2.  Zaključak o prijedlogu za izgradnju dječjeg igrališta na k.č. 4582/18, k.o. Dubrava – donošenje zaključka; 
               Nakon provedene rasprave, Vijeće jednoglasno donosi
[bookmark: _Hlk193108995]
ZAKLJUČAK

1. Razmotren je prijedlog za izgradnju dječjeg igrališta na k.č. 4582/18, k.o. Dubrava.
2. Vijeće će o gore navedenom raspravljati prilikom donošenja prijedloga prioriteta za Plan komunalnih aktivnosti Gradske četvrti Gornja Dubrava za 2028. godinu.

Ad.3 Zaključak o prijedlogu za izmještanje klupe u ulici Klin – donošenje zaključka;
Nakon provedene rasprave, Vijeće jednoglasno donosi

ZAKLJUČAK

1. Razmotren je prijedlog za izmještanje klupe koja se nalazi na javnoj površini u ulici Klin, neposredno uz ogradu obiteljske kuće na adresi III. Novoselski odvojak 5. Isto se traži radi narušavanja privatnosti vlasnika obiteljske kuće, korištenjem predmetne klupe.
2. Vijeće podržava gore navedeni prijedlog, te predlaže izmještanje klupe s postojeće lokacije.
3. Određivanje nove lokacije za postavljanje klupe Vijeće prepušta nadležnim službama. 

Ad. 4. Zaključak o prijedlogu lokacija za sadnju stabala – donošenje zaključka;
Nakon provedene rasprave, Vijeće jednoglasno donosi

ZAKLJUČAK

Vijeće Mjesnog odbora predlaže sadnju brzorastućeg stabla na zapadnoj strani dvorišta Dječjeg vrtića Sunce,Treće Poljanice i to sadnju jedne od sljedećih vrsta: 
- koprivić (celtis australis) 
- paulonija (paulownia) ili katalpa (kuglastog oblika) 
- srebrni javor Aces saccharinum
Konačan odabir odgovarajuće vrste stabla prepušta se nadležnim stručnim službama.

Ad. 5. Pitanja, prijedlozi i obavijesti
Pod točkom razno Ladislav Plantić obavijestio je članove Vijeća o održavanju nogometnog turnira povodom 35. obljetnice 145. brigade Hrvatske vojske Dubrava, koji će se održati u MO Klaka 29. i 30. kolovoza. Također je izvijestio da je 29. kolovoza u 11:30 sati predviđeno polaganje vijenaca kod Spomenika poginulim hrvatskim braniteljima u Dubravi. Pozvao je članove da se odazovu.

Predsjednik Petar Vranjković osvrnuo se na odustajanje od održavanja manifestacije Dani Mjesnog odbora Poljanice, pri čemu je ukazao na dodatne troškove i nedostatnu dokumentaciju vezanu uz organizaciju manifestacije.

Nadalje, predsjednik Petar Vranjković izvijestio je Vijeće o zaprimljenom rješenju vezanom uz postavljanje uspornika na području Božjakovinske ulice – Treće Poljanice, u smjeru škole. Prema zaprimljenom rješenju, radovi su trebali biti završeni u roku od tri dana od donošenja rješenja, međutim do njihove realizacije nije došlo.

Potpredsjednik Denis Marković istaknuo je kako po pravomoćnom rješenju iz svibnja 2024. godine, koje se odnosi na povećanje sigurnosti prometna na lokaciju Božjakovinska ulica – Treće Poljanice, do danas nije postupljeno.

Ingrid Grgić navela je kako će navedeno pitanje vezano uz postavljanje uspornika i povećanja sigurnosti prometa provjeriti na sjednici Školskog odbora.

Završeno u 20,45 sati.

KLASA: 024-08/26-003/1773
URBROJ: 251-13-11-6/017-26-2
U  Zagrebu, 24. kolovoza 2026.
Zapisnik sastavio: Filip Marinović
Zapisnik tehnički i administrativno 
obradila: Sandra Šukunda	
               Predsjednik
Vijeća Mjesnog odbora Poljanice 
						            Petar Vranjković    
[bookmark: _GoBack]
